La Junta de Govern aprova l'últim tràmit per a la llicència de soterrament de les línies d'alta tensió de Fusió
24 de febrer 2020

![Imagen 1](/media/actualidad/PublishingImages/1 Políticos/C_Quico Fern.jpg)

![](/media/113p3i00/41_cuerpo_soterramiento-linea-electrica-1.jpg)  

La Junta de Govern Local celebrada el divendres 21 de febrer va aprovar l'últim tràmit per a la llicència de soterrament de les línies d'alta tensió del sector de Fusió. En estos moments, Iberdrola ja pot executar les obres de soterrament.

El regidor d'Urbanisme, Quico Fernández, ha assegurat que **«ja no hi ha cap tràmit pendent que no siga l'obra que està en mans d'Iberdrola que, si disposa del cable, ja té tots els permisos per part de l'Ajuntament per portar endavant este soterrament».**  

Fernández ha destacat que esta és **«una obra pendent des de fa molts anys i molt reclamada pels veïns amb tota la raó. Ha sigut un procediment complicat en el qual hem hagut de superar molts obstacles, el primer la falta de recursos per part de l'agent urbanitzador que ens va portar a embargar un aval per disposar de diners suficients i enviar-lo a Iberdrola».​**  

**![](/media/4tpk1ov2/41_cuerpo_soterramiento-linea-electrica-2.jpg)  
**

Finalment, el regidor ha agraït el treball i l'interés per part de la Conselleria d'Indústria, **«del conseller Climent i de la pròpia empresa que des de la legislatura passada s'han coordinat per poder dur a terme este treball».** També ha agraït al Departament d'Urbanisme **«que ha sabut fer els tràmits necessaris»** i en esta legislatura a Alcaldia, **«que s'ha implicat molt directament en la solució del problema».**

   

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-aprova-l-ultim-tramit-per-a-la-llicencia-de-soterrament-de-les-linies-d-alta-tensio-de-fusio/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-aprova-l-ultim-tramit-per-a-la-llicencia-de-soterrament-de-les-linies-d-alta-tensio-de-fusio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-aprova-l-ultim-tramit-per-a-la-llicencia-de-soterrament-de-les-linies-d-alta-tensio-de-fusio/ "Linked In")
*   [](mailto:?body=https://aytosagunto.es/va/actualitat/la-junta-de-govern-aprova-l-ultim-tramit-per-a-la-llicencia-de-soterrament-de-les-linies-d-alta-tensio-de-fusio/)